Tristan Tzara
Tristan Tzara var en fransk forfatter af rumænsk oprindelse, som grundlagde dadaismen i Zürich i 1916 og efter 1. Verdenskrig videreførte den i Paris i samarbejde med de senere surrealister.
Han adskilte sig fra dem ved at udvikle dadaismens spontane og provokerende former til en personlig, mere sammenhængende stil i teaterstykker, fx Mouchoir de nuages (1925, Skyklædet), og i digtsamlinger, bl.a. L'Homme approximatif (1931, Det tilnærmelsesvise menneske).
På dansk foreligger Femogtyve digte (oversat 2003 efter Vint-cinq poèmes), som oprindelig udkom i Zürich i 1918, og senest hans Syv dada-manifester (fra 1924, på dansk 2020 efter Sept manifestes dada).